Көтөү юлынан тау башына менһәң алда төпләнмәй ҡалған өйкөм булып үҫкән ҡайындар күренә. Көтөү юлы шул ҡайындарҙан тураға үҙәккә төшөп китә. Унда Ҡарайғыр яланы. Уң яҡта Күгала (Күк ала) тип аталған ер тороп ҡала. Күгаланың бирге ос урманын төпләп, ялан яһағандар. Арғы осо һирәк кенә урман менән ҡапланған түбәләс тау башы. Күгалала еләк күп була. Бәғзе йылдары еләк түшәлеп ята.